Komission tiedonanto - Moottoriajoneuvoalan valtion tukia koskeva järjestely



Virallinen lehti nro C 284 , 28/10/1995 s. 0003 - 0004



Moottoriajoneuvoalan valtion tukia koskeva järjestely (95/C 284/03) (ETA:n kannalta merkityksellinen teksti) Ensimmäisellä oheisista kirjeistä komissio ilmoitti jäsenvaltioille 5 päivänä heinäkuuta 1995 tekemästään päätöksestä pidentää takautuvasti 1 päivästä tammikuuta 1995 alkaen yhteisön moottoriajoneuvoteollisuuden valtion tukia koskevan alkuperäisen järjestelmän voimassaoloaikaa. Toisella oheisista kirjeistä komissio kehottaa jäsenvaltioita ottamaan järjestelmän uudelleen käyttöön Euroopan yhteisön perustamissopimuksen 93 artiklan 1 kohdan ja kirjeessä tarkemmin eriteltyjen siihen tehtyjen muutosten mukaisena asianmukaisena toimenpiteenä. Minulla on kunnia ilmoittaa teille, että komissio päätti 5 päivänä heinäkuuta 1995 pitämässään kokouksessa ehdottaa yhteisön tuomioistuimen 29 päivänä kesäkuuta 1995 tapauksesta C-135/93 (Espanja v. Komissio) antaman ratkaisun huomioon ottaen moottoriajoneuvoalan valtion tukia koskevan yhteisön järjestelyn käyttöön ottamista uudelleen sekä tehdä siihen tarvittaessa joitakin pieniä muutoksia Euroopan yhteisön perustamissopimuksen 93 artiklan 1 kohdan mukaisena aiheellisena toimenpiteenä. Kyseisellä aiheellisella toimenpiteellä komissio aikoo tiedonantomenettelyä koskevia sääntöjä sekä järjestelyyn kuuluvien tukitapausten arviointia koskevia suuntaviivoja noudattaen (1) valvoa kahden vuoden ajan kaikentyyppisiä tukia, joita myönnetään moottoriajoneuvojen ja moottoriajoneuvojen moottoreiden valmistajille. Jäljempänä vahvistetuilla muutoksilla saatetaan järjestely ajanmukaiseksi yhteisössä tapahtuneeseen kehitykseen nähden. Hyväksyttyjen ohjelmien mukaisesti myönnettyjen tukien kynnys on lisäksi korotettu 17 miljoonaan ecuun. Tämä heijastaa vuodesta 1989 alkaen tapahtunutta hintojen kehitystä. Uudistettu järjestely, josta käytiin keskustelua 4 päivänä heinäkuuta 1995 pidetyssä monenvälisessä kokouksessa, sisältää seuraavat muutokset vuoden 1989 versioon nähden: - lyhenne "ETY" ("EEC") korvataan lyhenteellä "EY" ("EC") aina kun se esiintyy; - 1 kohdan kuudes alakohdan ensimmäinen virke: "Komission tulevan tukipolitiikan on oltava yhdensuuntainen vuoden 1992 lopusta alkaen toteutettujen yhtenäismarkkinoiden kanssa." - 1 kohdan kuudes alakohta: "Suoritettuaan tarkastelunsa komissio päätti ehdottaa jäsenvaltioille EY:n perustamissopimuksen 93 artiklan 3 kohdan mukaisesti, että nämä antavat etukäteen ja jäljempänä vahvistettuja sääntöjä noudattaen tiedon kaikista merkittävistä tukitapauksista moottoriajoneuvoalalla." - 2 kohdan 2 alakohdan ensimmäinen virke: "Kaikista tukitoimenpiteistä, joita julkiset viranomaiset aikovat hyväksyttyjen ohjelmien mukaisesti toteuttaa edellä määritellyn moottoriajoneuvoalan hankkeen (hankkeiden) hyväksi, on EY:n perustamissopimuksen 93 artiklan 3 kohdan nojalla annettava etukäteen tieto silloin kun tuettavan hankkeen kustannukset ylittävät 17 miljoonaa ecua." - 2 kohdan 5 alakohdan ensimmäinen ja toinen virke: "Aiheelliset toimenpiteet tulevat voimaan, kun kaikki jäsenvaltiot ovat ne hyväksyneet tai viimeistään päivänä tammikuuta 1996. Kaikista tukisuunnitelmista, joista ei vielä ole saatu kyseiseen ajakohtaan mennessä toimivaltaisen viranomaisen lopullista hyväksyntää, on annettava tieto etukäteen." Koska moottoriajoneuvoteollisuuden taloudellinen tilanne ei ole muuttunut ja ottaen huomioon, että valtion tukia myönnetään kyseisellä alalla edelleen yhtä runsaasti, valtion tukia koskeva järjestely on edelleen aiheellinen. Komissio ilmoittaa lisäksi hallituksellenne, että se varaa itselleen oikeuden tarkastella uudelleen ja kahden vuoden määräajan päättyessä mahdollisesti muuttaa tai poistaa kyseisen järjestelyn, ottaen huomioon muun muassa tukien valvonnan horisontaalisen järjestelmän mahdollista käyttöön ottoa koskevan kehityksen. Komissio järjestää tällöin etukäteen monenvälisen kokouksen jäsenvaltioiden edustajien kanssa mahdollisista ehdotetuista muutoksista käytäviä keskusteluja varten. Komissio kehottaa hallitustanne ilmoittamaan sille 30 työpäivän kuluessa tämän kirjeen päiväyksestä, että se hyväksyy edellä olevat kohdat. Jolleivat viranomaisenne ilmoita hyväksymisestään 30 työpäivän kuluessa tämän kirjeen päiväyksestä, komissio on velvollinen aloittamaan EY:n perustamissopimuksen 93 artiklan 2 kohdassa määrätyn menettelyn kaikkien moottoriajoneuvoteollisuutta koskevien hyväksyttyjen tukisuunnitelmien osalta. Tuomioistuimen 29 päivänä kesäkuuta 1995 asiassa C-135/93 antaman tuomion perusteella 23 päivänä joulukuuta 1992 annettu komission päätös on tulkittava niin, ettei sillä ole jatkettu autoalan valtiontukijärjestelyn voimassaoloaikaa kuin seuraavaan uudelleentarkasteluun saakka, jonka pitäisi aikaisempien uudelleentarkastelujen tavoin tapahtua uuden kahden vuoden soveltamisjakson alkaessa eli 31 päivänä joulukkuuta 1994. Komissio ilmoittaa Teille päättäneensä yhteisön edun nimissä pidentää mainitun päätöksen soveltamisaikaa takautuvasti 1 päivästä tammikuuta 1995. Mainittua järjestelyä sovelletaan näin ollen keskeytyksettä. Tämä pidennys on luonteeltaan väliaikainen, ja sitä sovelletaan ainoastaan siihen saakka, kun perustamissopimuksen 93 artiklan 1 kohdassa mainittu menettely, jonka komissio on päättänyt aloittaa samanaikaisesti (ja jota seuraatarvittaessa 93 artiklan 2 kohdassa tarkoitettu menettely), on saatu päätökseen. Pidennys on voimassa enintään yhden vuoden, eli 31 päivään joulukuuta 1995. Tämän päätöksen perusteena on ehdoton yhteisön etu. Vääristymättömän kilpailutilanteen ylläpitäminen autoalalla edellyttää, että merkittävien valtiontukien myöntämiseen on saatava komissiolta lupa ennakolta, jotta niiden vaikutukset alalla voitaisiin ottaa huomioon, vaikka kysymys olisi jo olemassa olevien tukijärjestelmien soveltamisesta. Komission mielestä kyseisen alan markkinoiden rakennetta koskevat peruuttamattomat yhteisen edun vastaiset vaikutukset voidaan välttää ainoastaan tällä päätöksellä. Tässä toimenpiteessä on kysymys perustamissopimuksen 93 artiklan 1 kohdan mukaisesta alkuperäisen, jäsenvaltioiden hyväksymän järjestelyn voimassaolon jatkamisesta rajoitetuksi ajaksi. Jäsenvaltioita on kuultu toimenpiteestä 4 päivänä heinäkuuta 1995 pidetyssä monenvälisessä kokouksessa. Tämän vuoksi sekä perustamissopimuksen ja erityisesti sen 5 artiklan soveltamisesta seuraavien yhteistyötä koskevien velvoitteiden mukaisesti tässä päätöksessä edellytetään, että jäsenvaltiot pidättäytyvät autoalan tukien myöntämisestä muutoin kuin ilmoittamalla niistä ennakolta komissiolle tai odottamalla komission lopullista, järjestelyn sääntöjen mukaista päätöstä. Komission mielestä tämän päätöksen soveltaminen takautuvasti 1 päivästä tammikuuta 1995 on myös perusteltua. Vaikka yhteisön säädöksen, jonka soveltamispäiväksi on vahvistettu sen antamispäivää aikaisempi ajankohta, jatkaminen on yleisesti ottaen oikeusvarmuuden periaatteen vastainen, se voidaan kuitenkin sallia poikkeuksellisesti, jos se on tavoitteiden saavuttamiseksi välttämätöntä ja jos asianomaisten luottamuksensuojaa koskevaa periaatetta on asianmukaisesti noudatettu. Tässä tapauksessa on kysymys tällaisista poikkeusolosuhteista, koska edellä mainittu tuomio on annettu sen jälkeen, kun kävi ilmi, että järjestelyn uudelleentarkastelu olisi ollut tarpeen. Lisäksi, kuten edellä esitetystä käy ilmi, autoalan vääristymättömän kilpailutilanteen säilyttäminen on tavoite, joka voidaan saavuttaa ainoastaan autoalan valtiontukia koskevaan järjestelyyn sisältyvien ilmoitusta koskevien sääntöjen keskeytyksettömän soveltamisen jatkamisella. Ainoastaan näiden sääntöjen avulla voidaan estää peruuttamattomat vaikutukset, joista aiheutuisi tukien myöntäminen siten, että ei oteta huomioon niiden vaikutuksia kyseiselle alalle, joka on erityisen herkkä ja jolla esiintyy merkittävän investoinnin tarvetta huolimatta nykyisestä tuotannon ylikapasiteetista. Oletus 23 päivänä joulukuuta 1992 tehdyn komission päätöksen voimassaolosta on myös estänyt asianomaisten luottamuksensuojan muodostumisen; lisäksi jäsenvaltiot ja yritykset ovat pitäneet järjestelyä sovellettavana. (1) EYVL N:o L 231, 3.9.1994 sekä EYVL N:o C 123, 18.5.1989